aminer
Store norske leksikon,Realfag,Kjemi,Organisk kjemi,Organiske forbindelser
Aminer er nitrogenholdige organiske baser som har kjemiske egenskaper som minner om ammoniakk. De forbinder seg for eksempel direkte med syrer til ammoniumsalter.
Aminene har veldig stor betydning i organisk syntese som råstoffer eller mellomprodukter; de brukes også mye i teknikken for øvrig.Aminene kan tenkes avledet av ammoniakk, NH3, ved at ett, to eller alle tre hydrogenatomer byttes ut med alifatiske eller aromatiske hydrokarbonrester. På denne måten får man primære, sekundære og tertiære aminer. Anilin er for eksempel et primært aromatisk amin, mens trimetylamin (CH3)3N er et tertiært alifatisk amin. Det sistnevnte vil reagere med saltsyre og gi trimetylammoniumklorid (CH3)3NHCl. Les mer i Store norske leksikon organisk kjemi ammoniumsalter